
                                                                 (สำเนา)
ประกาศเทศบาลตำบลทอนหงส์
เรื่อง  จัดจ้างเหมาโครงการก่อสร้างถนน คสล.  จำนวน  2  สาย 
----------------------------------------


เทศบาลตำบลทอนหงส์  มีความประสงค์ที่จะจ้างเหมาโครงการก่อสร้างถนน คสล. จำนวน 2   สาย     โดยมีรายละเอียดดั้งนี้


1  โครงการก่อสร้างถนน คสล. สายห้วยเตง 1 (ต่อเนื่อง)   โดยทำการก่อสร้างถนน คสล. ขนาดกว้าง 4.00  เมตร ยาว 70 เมตร หนาเฉลี่ย  0.15  เมตร  ไหล่ทางกว้างข้างละ 0.50 เมตร  ตามแบบมาตรฐานกรมการปกครอง เลขที่  ท.1-01  พร้อมป้ายโครงการ ทำด้วยแผ่นป้ายเหล็กแสดงรายละเอียดงานก่อสร้าง ขนาดกว้างไม่น้อยกว่า๑.๒๐ เมตร ยาวไม่น้อยกว่า ๒.๔๐ เมตร พร้อมติดตั้ง  ราคากลาง 144,900.-บาท  (หนึ่งแสนสี่หมื่นสี่พันเก้าร้อยบาทถ้วน)


2. โครงการก่อสร้างถนน คสล. สายนากลาง ซอย 1 (ต่อเนื่อง)   โดยทำการก่อสร้างถนน คสล. ขนาดกว้าง 3.00 เมตร  ยาว  70  เมตร    หนาเฉลี่ย  0.15  เมตร  ไหล่ทางกว้างข้างละ 0.50  เมตร ตามแบบมาตรฐานกรม   การปกครอง เลขที่  ท.1-01 พร้อมป้ายโครงการ ทำด้วยแผ่นป้ายเหล็กแสดงรายละเอียดงานก่อสร้าง  ขนาดกว้างไม่น้อยกว่า ๑.๒๐ เมตร ยาวไม่น้อยกว่า ๒.๔๐ เมตร พร้อมติดตั้ง ราคากลาง 105,000.-บาท (หนึ่งแสนห้าพันบาทถ้วน)



ผู้มีสิทธิเสนอราคาจะต้องมีคุณสมบัติดังนี้
 

1. ผู้มีสิทธิ์เสนอราคาจะต้องเป็นนิติบุคคลหรือบุคคลธรรมดา  ผู้มีอาชีพรับจ้างตามประกาศเชิญชวนจ้างก่อสร้างดังกล่าว
2. ไม่เป็นผู้ถูกแจ้งเวียนชื่อเป็นผู้ทิ้งงานของทางราชการหรือหน่วยการบริหารราชการส่วนท้องถิ่นและ
ได้แจ้งเวียนชื่อแล้ว
3. ไม่เป็นผู้ได้รับเอกสารสิทธิ์หรือความคุ้มกัน       ซึ่งอาจปฏิเสธไม่ยอมขึ้นศาลไทย เว้นแต่รัฐบาล
ของผู้เสนอราคาได้มีคำสั่งให้สละสิทธิ์หรือความคุ้มกันเช่นว่านั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลทอนหงส์ 
ณ วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้าง
ครั้งนี้
 

5.  มีผลงานประเภทเดียวกันกับงานที่สอบราคาจ้างในสัญญาเดียว  และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยหน่วยงานตามกฎหมายว่าด้วยระเบียบการบริหารราชการส่วนท้องถิ่น  รัฐวิสาหกิจ หรือหน่วยงานเอกชนที่เชื่อถือได้  โครงการก่อสร้างถนน คสล.สายห้วยเตง 1 (ต่อเนื่อง)  ผลงานก่อสร้างประเภทเดียวกันวงเงินไม่ต่ำกว่า  72,450.- บาท โครงการก่อสร้างถนน คสล.สายนากลาง ซอย 1 (ต่อเนื่อง)  ผลงานก่อสร้างประเภทเดียวกันวงเงินไม่ต่ำกว่า  52,500.-  บาท


6.  บุคคลหรือนิติบุคคลที่จะเข้าเป็นคู่สัญญากับเทศบาล  ต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

7.    บุคคลหรือนิติบุคคลที่จะเข้าเป็นคู่สัญญากับเทศบาล  ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ (e-Government Procurement : E-GP)



8.  คู่สัญญาต้องรับจ่ายเงินผ่านบัญชีเงินฝากกระแสรายวัน  เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้ (ถ้ามี)

ผู้ใดที่มีความประสงค์จะเสนอราคาจ้างดังกล่าวกับทางเทศบาล  ให้ไปขอรับเอกสารยื่นซองเสนอราคา  ได้ที่ กองคลังเทศบาลตำบลทอนหงส์   ระหว่างวันที่  16 พฤษภาคม  2560  ถึงวันที่  23  พฤษภาคม  2560  ในวันและเวลาราชการ หรือดูรายละเอียดได้ที่เว็บไซด์ www.thonhongcity.co.th  หรือสอบถามทางหมายเลขโทรศัพท์ ๐-๗๕๓๙-๔๒๐๘  ต่อ ๑๒  โทรสาร  ๐-๗๕๓๙-๔๐๐๓  กำหนดยื่นซองเสนอราคาในวันที่  24  พฤษภาคม  2560  เวลา 10.00  น.  ถึงเวลา  11.00  น.  และกำหนดเปิดซองเสนอราคาในวันเดียวกัน  เวลา  13.30  น. เป็นต้นไปจนแล้วเสร็จ  ณ  ห้องประชุมเทศบาลตำบลทอนหงส์  อำเภอพรหมคีรี  จังหวัดนครศรีธรรมราช 


ประกาศ  ณ  วันที่   16    เดือน  พฤษภาคม  พ.ศ. ๒๕60







          (นายอมร   แคล้วภัย) 







               นายกเทศมนตรีตำบลทอนหงส์ 

